b'\n_START_ARTICLE_\nPlastid\n_START_PARAGRAPH_\nPlastidi su organele prisutne u biljnim stanicama i jednostani\xc4\x8dnom organizmu eugleni s vrlo raznovrsnim biokemijskim i fiziolo\xc5\xa1kim funkcijama. Smatra se, da su nastali endosimbiozom eukariotske stanice i fotosinteti\xc4\x8dkih bakterija._NEWLINE_Sli\xc4\x8dni su mitohondrijima po tome \xc5\xa1to imaju unutarnju i vanjsku membranu, me\xc4\x91umembranski prostor izme\xc4\x91u dviju membrana, vlastite ribosome i kru\xc5\xbenu vlastitu DNK, koja se replicira nezavisno od replikacije DNK jezgre pa novi plastidi nastaju binarnim diobama ve\xc4\x87 postoje\xc4\x87ih plastida u stanici. Plastidska DNK nije povezana s histonima, zbog \xc4\x8dega do odre\xc4\x91ene mjere mo\xc5\xbee sama sintetizirati svoje proteine. Unutarnji dio plastida ispunjen je stromom. Svaki plastid stvara vi\xc5\xa1estruke kopije 75 - 250 kilobaza plastoma._NEWLINE_Svaki tip plastida u ovisnosti od potreba stanice i vanjskih faktora mo\xc5\xbee prije\xc4\x87i (direfencirati i rediferencirati) u neki drugi tip mijenjaju\xc4\x87i svoju unutarnju membransku gra\xc4\x91u.'